Petter Nyquist

**Petter Lindén Nyquist** (født 1978) er en norsk fjellklatrer, polfarer, film- og stillfotograf, grafisk designer og programleder kjent fra TV 2-programmet *[[Petter uteligger]]*. 

Han var guide, sikkerhetsansvarlig, film og still-fotograf for ITV og BBC dokumentarfilmene *Harry's Arctic Heroes*, *Harry's Mountain Heroes* og *Harry's South Pole Heroes*. I dokumentarene følger Prins Harry krigsskadde soldater i forsøk på å nå Nordpolen, Sydpolen og å bestige Mount Everest. 

Nyquist har selv deltatt på ekspedisjoner til Mount Everest, Sydpolen og Nordpolen, samt en rekke toppekspedisjoner. I 2009 deltok han i en redningsaksjon da fjellklatrer Jarle Trå ble hentet ned fra et mislykket forsøk på å bestige Everest.

Bildene til Nyquist har vært publisert i en rekke tidsskrifter og bøker. Av bøker er *Fjellet Kaller* av Stein Grønnerøe, *Livet i Fjella* av Jarle Trå, *Walking With The Wounded* av Mark McCrum og *Prince Harry* av Penny Junior.

Han var eier av produksjonsselskapet Flash Studio fra 2003 - 2013 som han etablerte sammen med Sindre Kinnerød. For Flash Studio var Nyquist filmfotograf og regissør forbindelse med serien på NRK *Kampen om Sørpolen*. Han produserte og var co-regissør for dokumentaren *Alene på Everest* på NRK. Nyquist bidro også i produksjonen til serien *[[Oppdrag Sognefjorden]]* og *[[Oppdrag Sognefjorden|Oppdrag Nord-Norge]]* som gikk på NRK1 i 2011 og 2013, og ble nominert til Gullruten for beste reality i 2011 og 2013. 

I 2015 og 2016 var han programleder for TV 2-programmet *[[Petter uteligger]]* hvor han bodde på gaten sammen med uteliggere i 52 dager. Serien ble kåret til beste dokumentarserie under Gullruten 2016 mens Nyquist selv vant publikumsprisen. I 2016 ble han nominert til prisen Årets bankende hjerte som deles ut hvert år i desember av lokalavisen Budstikka. I 2017 kom oppfølgerseriene *Peter uteligger: De pårørende* og *Petter uteligger: Fra gata til Nordkapp* og Nyquist ble nominert til Gullruten 2017 i klassen beste mannlige programleder. For serien *En ny sjanse* ble han nominert til publikumsprisen under Gullruten 2018.

Våren 2020 ledet han dokumentarserien *[[Petter i fengsel]]* på TV 2 hvor han levde 30 dager som innsatt i fengsel. For serien ble han nominert til Gullruten 2020 i klassen beste programleder - nyhet, sport eller aktualitet. I 2023 ledet han dokumentarserien *Petter - der ingen vil bo* hvor han flyttet inn på Torshov i Oslo. For serien ble han nominert til Gullruten 2024 i klassen beste programleder - reality, livsstil og aktualitet, mens selve serien ble nominert i klassen beste nyhets- og aktualitetsprogram.

## Ekspedisjoner/Eventyr
* Petter og familien dit ingen drar, 2023
* "Mjøsa på langs" i Tubtanic med Aleksander Gamme, 2015
* Nordpolen(last degree) kameramann, 2015
* *[[Petter uteligger]]*, på TV2 november/desember 2015
* Last Ice Survey - part 2 med Marc Cornelissen, 2014
* Last Ice Survey - part 1 med Marc Cornelissen, 2014
* Antarktis - ITV og NBC "Harry's South Pole Heroes, 2013
* Everest - ITV "Harry's Mountain Heroes, 2012
* Antarktis - "The Push", 2012
* Antarktis - "Return to the Penguin Kingdom", 2011
* Nordpolen - BBC "Harry's Arctic Heroes", 2011
* Las Vegas på langs med Aleksander Gamme, 2011
* Nordpolen - Barneo, 2010
* Broad Peak med Alexander Gamme, 2010
* Mount Everest med Lars Oma Erichsrud, 2009
* Kilimanjaro, 2009
* Antarktis - NRK "Kampen om Sørpolen", 2008/2009
* Ama Dablam med Lars Oma Erichsrud, 2008
* P6166 og P6089 Nepal med Lars Oma Erichsrud, 2008
* Mt. Damawand med Paal Stenberg, 2007
* Mt. Elbrus, 2007
* Cho Oyu med Sindre Kinnerød, 2006
* Nordpolen fra Russland(ble ufrivillig hentet ut etter 22 dager) med Marc Cornelissen og Doug Stoup, 2005
* Nordpolen(last degree) med Marc Cornelissen og Doug Stoup, 2004
* Huyana Potosi, 2004
* Aconcagua, 2004
* Mt. Elbrus, 2003
* Nordpolen(fra 86.14N) med Kjetil Holen, 2002
* Grønland, 2001
* Norpolen med bla. Kjetil Holen og Børge Ousland, 2000

## Referanser


## Eksterne lenker
*